14. ΒΑΣΙΛΙΚΟΝ ΔΙΑΤΑΓΜΑ της 7/18 Οκτ. 1958 (ΦΕΚ Α΄ 170) Περί μειώσεως της εργοδοτικής εισφοράς, της καταβαλλομένης υπέρ του ΙΚΑ επί των μισθών και ημερομισθίων των αναλογούντων εις την παραγωγήν εξαγομένων προϊόντων υαλουργίας της κατηγορίας Μ και χημικών προϊόντων και λιπασμάτων της κατηγορίας Ν του εν ισχύϊ Τελωνειακού Δασμολογίου Εισαγωγής. Έχοντες υπ' όψιν: 1)τας διατάξεις του άρθρ. 5 του Νόμ. 2891/54, «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων» και 2)την υπ' αριθ. 291/1958 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού, Οικονομικών, Εμπορίου, Βιομηχανίας και Εργασίας Υπουργών, απεφασίσαμεν και διατάσσομεν: Άρθρον μόνον.-Εις περίπτωσιν εξαγωγής προϊόντων της υαλουργίας της κατηγορίας Μ και Χημικών προϊόντων και λιπασμάτων της κατηγορίας Ν του εν ισχύϊ Τελωνειακού Δασμολογίου Εισαγωγής, η υπέρ του ΙΚΑ καταβαλλομένη εργοδοτική εισφορά επί των μισθών και ημερομισθίων των αναλογούντων εις την παραγωγήν των εξαγομένων ανωτέρω προϊόντων εφ' όσον η φόρτωσίς των ήθελε πραγματοποιηθή μέχρι 31ης Iουλ. 1959, μειούται καθοριζομένη ίση προς το ποσόν της υπό των μισθωτών καταβαλλομένης τοιαύτης. Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 15Β.Γ.β.12-14 Μείωση Εισφορών 